《送侍御朱朝用副宪山东》
明代·程敏政

圣主龙飞景运开，豸冠人数出群才。方期抗疏当前席，忽报承恩佐外台。

晓路星辰瞻北拱，春城车马候东来。洗冤泽物君能事，听取欢声遍草莱。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。